XO บวก 4% คาดผลงานไตรมาส 1/62 สดใส มั่นใจรายได้ปีนี้โต 15% หนุนกำไรทุบสถิติต่อเนื่อง
XO บวก 4% คาดผลงานไตรมาส 1/62 สดใส มั่นใจรายได้ปีนี้โต 15% หนุนกำไรทุบสถิติต่อเนื่อง โดย ณ เวลา 15.06 น. ราคาอยู่ที่ระดับ 11.80 บาท เพิ่มขึ้น 0.40 บาท หรือ 3.51% สูงสุดที่ระดับ 11.90 บาท ต่ำสุดที่ระดับ 11.40 บาท ด้วยมูลค่าซื้อขาย 23.18 ล้านบาท
24 เม.ย. 2562

ผู้สื่อข่าวรายงานว่า ราคาบริษัท เอ็กโซติค ฟู้ด จำกัด (มหาชน) หรือ XO ล่าสุด ณ เวลา 15.06 น. อยู่ที่ระดับ 11.80 บาท เพิ่มขึ้น 0.40 บาท หรือ 3.51% สูงสุดที่ระดับ 11.90 บาท ต่ำสุดที่ระดับ 11.40 บาท ด้วยมูลค่าซื้อขาย 23.18 ล้านบาท

นายจิตติพร จันทรัช กรรมการผู้จัดการ XO เปิดเผยว่า แนวโน้มผลประกอบการไตรมาส 1/62 คาดว่าจะเติบโตอย่างต่อเนื่องเทียบกับไตรมาสเดียวกันของปีก่อนและไตรมาสก่อนหน้า เนื่องจากยอดขายในช่วงต้นปีขยายตัวตามเป้าหมาย มีการปรับราคาขายให้สอดรับกับต้นทุนการผลิตเริ่มเห็นผล รวมถึงการบริหารจัดการต้นทุนวัตถุดิบที่บริษัทดำเนินการมาอย่างต่อเนื่องก็เริ่มเห็นผลเช่นเดียวกัน
ทั้งนี้ บริษัทยังเชื่อมั่นว่าผลประกอบการทั้งปี 2562 จะเป็นไปตามเป้าหมาย หรือรายได้มีการเติบโต 10-15% ขณะที่กำไรมีแนวโน้มจะทำสถิติสูงสุดอีกครั้ง เนื่องจากการปรับขึ้นราคาขายจะสร้างอานิสงส์ให้กับบริษัทเต็มปีในปีนี้ เช่นเดียวกับการทำสัญญาซื้อวัตถุดิบล่วงหน้า ขณะเดียวกัน บริษัทจะเจาะตลาดสินค้ากลุ่มซอสปรุงรสและน้ำจิ้มเพื่อขยายสู่ช่องทางการขายใหม่ และลูกค้าในประเทศที่มีศักยภาพ
โดยปัจจุบัน XO มีผลิตภัณฑ์แบ่งออกเป็น 5 กลุ่มหลัก ได้แก่ กลุ่มซอสปรุงรสและน้ำจิ้ม มีสัดส่วนประมาณ 80% ของยอดขายในปีที่ผ่านมา รองลงมา คือ กลุ่มเครื่องแกงเครื่องประกอบอาหารไทย , กลุ่มเครื่องดื่ม , กลุ่มอาหารสำเร็จรูปพร้อมรับประทานอาหาร และกลุ่มอื่นๆ[PS1]
